钦定古今图书集成/理学汇编/字学典/第042卷 > 《颜氏家训》 > 《勉学篇》
## 钦定古今图书集成/理学汇编/字学典/第042卷 > 《颜氏家训》 > 《勉学篇》

夫文字者，坟籍根本，世之学徒，多不晓字。读《五经》者，
是徐邈而非许慎；习赋诵者，信褚诠而忽吕忱；明《史
记》者，专皮、邹而废篆籀；学《汉书》者，悦应、苏而略苍、雅。
不知书音是其枝叶，小学乃其宗系。至见服虔、张揖
音义则贵之，得《通俗》《广雅》而不屑。一手之中，向背如
此，况异代各人乎夫学者，贵能博闻也。郡国山川，官“‘位姓族，衣服饮食，
器皿制度，皆欲根寻，得其原本。至于文字，忽不经怀，
己身姓名，多或乖舛，纵得不误，亦未知所由。近世有
人为子制名，兄弟皆山傍立字而有名‘峙’”者，兄弟皆
木傍立字而有名机者，兄弟皆水傍立字而有名“凝’
者，名儒硕学，此例甚多。若有知吾之钟不调，一何可
笑！吾尝从齐王幸”并州，自井陉关入上艾县东数十
里有猎闾村。后百官受马粮，在晋阳东百里亢仇城
侧。并不识二所本是何地，博求古今，皆未能晓。及检
《字林》《韵集》，乃知“猎闾”是旧。“馀聚”“亢仇”，旧是。亭，
悉属上艾。时太原王邵欲撰乡邑记注，因此二名，闻
之大喜。吾初读《庄子》螝二首，《韩非子》曰：虫有螝者，一
身两口，争食相龁，遂相杀也。茫然不识此字何音，逢
人辄问，了无解者。案《尔雅》诸书，蚕蛹名螝，又非二首
两口，贪害之物。后见《古今字谱》，此亦古之虺字，积年
凝滞，豁然雾解。尝游赵州，见柏人城北有一小水，土
人亦不知名。后读城西门徐整碑云：“洦流东指。”众皆
不识。吾案《说文》，此字，古魄字也。洦，浅水貌。此水汉来
本无名矣，直以浅貌目之，或当即以洦为名乎？世中
书翰多称勿勿，相承如此，不知所由，或有妄言，此忽
忽之残缺耳。案《说文》：“勿者，州里所建之旗也。象其柄
及三游之形，所以趣民事。故忽遽”者称为勿勿。吾在
益州，与数人同坐，初晴日明，见地上小光，问左右：“此
是何物？”有一蜀竖就视，答云：“是豆逼耳。”相顾愕然，不
知所谓。命取将来，乃小豆也。穷访蜀土，呼粒为逼，时
莫之解。吾云：“《三苍》《说文》此字白下为匕，皆训粒，《通俗
文》音方力反。”众皆欢悟。愍楚友婿窦如，同从河州来，
得一青鸟，驯养爱翫，举族呼之为鹖。吾曰：鹖出上党，
数曾见之，色并黄黑，无驳杂也。故陈思王《鹖赋》云：“扬
元黄之劲羽。”试检《说文》，鳻雀似鹖而青，出羌中。《韵集
音分》，此疑顿释。梁世有蔡朗，讳纯，既不涉学，遂呼莼
为露葵。面墙之徒，递相仿效。承圣中，遣一士大夫聘
齐，齐主客郎李恕问梁使曰：“江南有露葵否？”答曰：“露
葵是莼，水乡所出，卿今食者，绿葵菜耳。”李亦学问，但
不测彼之深浅，乍闻无以覆究。思鲁等姨夫鼓城刘
灵尝与吾坐，诸子侍焉。吾问儒行敏行曰：“凡字与谘
议，名同音异，其数多少，能尽识乎？”答曰：“未之究也。请
导示之。”吾曰：“凡如此例，不预研检，忽见不识，误以问
人，反为无赖所欺，不容易也。”因而说之，得五十许字。
诸刘叹曰：“不意乃尔。若遂不知，亦为异事。”校定书籍，
亦何容易。自扬雄、刘向，方称此职耳。观天下书未遍，
不得妄下雌黄，或彼以为非，此以为是，或本同末异，
或两文皆欠，不可偏信一隅也。